CELEX: 62012TN0105
Language: da
Date: 2012-03-02 00:00:00
Title: Sag T-105/12: Sag anlagt den 2. marts 2012 — Grækenland mod Kommissionen

5.5.2012   
            
            
               DA
            
            
               Den Europæiske Unions Tidende
            
            
               C 133/27
            
         Sag anlagt den 2. marts 2012 — Grækenland mod Kommissionen
   (Sag T-105/12)
   2012/C 133/54
   Processprog: græsk
   
      Parter
   
   
      Sagsøger: Den Hellenske Republik (ved K. Samoni og N. Dafniou)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Annullationssøgsmålet antages til behandling.
            
         
               —
            
            
               Kommissionens anfægtede afgørelse annulleres, og
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Den Hellenske Republik har med søgsmålet nedlagt påstand om annullation (i overensstemmelse med artikel 263 TEUF) af afgørelse nr. 1472708 af 3. januar 2012»om fortsat betaling af dagbøder på 31 536 EUR pr. dag for forsinkelsen med gennemførelsen af de nødvendige foranstaltninger med henblik på at efterkomme dommen afsagt af Den Europæiske Unions Domstol i sag C-65/05«, hvorved den nævnte medlemsstat afkræves betaling af den nævnte bøde fra den 22. august 2011. Det følger af den nævnte anfægtede afgørelse, at for så vidt som Den Hellenske Republik ifølge Kommissionen tilsyneladende ikke har vedtaget de nødvendige foranstaltninger med henblik på at efterkomme dommen afsagt af Den Europæiske Unions Domstol i sag C-65/05, og efter Domstolens afsigelse af den anden dom i sag C-109/08, opfordres denne medlemsstat til at betale et beløb på 4 825 008 EUR som tvangsbøde i perioden fra den 1. juli 2011 til den 30. november 2011.
   Til støtte for søgsmålet har sagsøgeren anført følgende anbringender.
   
               1)
            
            
               Det første anbringende vedrører Kommissionens urigtige vurdering af Den Hellenske Republiks vedtagelse af nødvendige foranstaltninger for at efterkomme Domstolens dom.
               
                           —
                        
                        
                           Den sagsøgte har anlagt en urigtig vurdering og fortolkning af de foranstaltninger, der er truffet af Den Hellenske Republik med henblik på at efterkomme Domstolens dom. Den Hellenske Republik gør gældende, at den har truffet alle nødvendige foranstaltninger til gennemførelsen af Domstolens dom, idet den har vedtaget lov nr. 4002/2011, der, således som det kræves i dommen afsagt af Den Europæiske Unions Domstol i sag C-65/05, ophæver de omtvistede artikler i lov nr. 3037/2002.
                        
                     
         
               2)
            
            
               Det andet anbringende vedrører Kommissionens overskridelse af grænserne for sine beføjelser.
               
                           —
                        
                        
                           Kommissionen har overskredet grænserne for sin opgave som traktatens vogter, idet den ikke har stillet sig tilfreds med gennemførelsen, åbenlys eller ej, af foranstaltninger med henblik på at efterkomme dommen. Den er desuden gået videre end Domstolens domme, i det omfang Den Hellenske Republik fuldt ud har efterkommet disse.
                        
                     
         
               3)
            
            
               Det tredje anbringende vedrører Kommissionens manglende begrundelse.
               
                           —
                        
                        
                           I afgørelsen, der i den foreliggende sag er anfægtet af Den Hellenske Republik, har Kommissionen ikke udtrykkeligt begrundet eller anført grundene til, at den har krævet fortsat betaling af bøden for perioden efter vedtagelsen af lov nr. 4002/2011, dvs. for perioden fra den 22. august 2011 til den 30. november 2011.
                        
                     Den Hellenske Republik bestrider dette yderligere beløb, da den er af den opfattelse, at den fuldt ud har efterkommet Domstolens domme fra tidspunktet for offentliggørelsen af den nævnte lov.
            
         
               4)
            
            
               Det fjerde anbringende vedrører anvendelsen af et urigtigt retsgrundlag.
               
                           —
                        
                        
                           Efter Den Hellenske Republiks opfattelse burde Kommissionen, hvis den finder, at Den Hellenske Republik ikke anvender lov nr. 4002/2011 korrekt, gøre brug af artikel 258 TEUF og anlægge et nyt traktatbrudssøgsmål i stedet for at kræve fortsat betaling af bøden.